Linnavalitsuse liige Annely Akkermannil oli hea meel tõdeda, et Pärnu leivatootjad otsivad uusi võimalusi leiva küpsetamiseks ja soovis visadust kuni võiduka lõpuni, et uus leivaliin jälle kusagil avataks. Paraku tunnistas abilinnapea, et linnavalitsus leiba teha ei oska, kuigi Annely Akkermann ise suudab väga head saia  valmistada. Muu hulgas ütles ta, et tihti ostetakse mõni konkurent üksnes tootmise sulgemise eesmärgil üles ja omandatakse sellisel viisil loodetud turuosa. Akkermann lootis, et leidub investor, kes tahab ka Pärnus leivategu teha. Linnavalitsus saaks omalt poolt toetada kiire ja sujuva planeerimisprotsessiga, samuti kiire projekteerimise ning ehituslubade väljastamisega. Veel soovis ta asjaosalistele visadust, mis ei lõpeks enne, kui leivatootmine Pärnus uuesti käima läheb.